[image: image1.wmf]w                  ЮГОИЗТОЧНО ДЪРЖАВНО ПРЕДПРИЯТИЕ

ТП „ДЪРЖАВНО ГОРСКО СТОПАНСТВО - ТУНДЖА” – ЯМБОЛ

8600 гр. Ямбол, ул. „В. Карагьозов” №11   тел.046/662670. факс 046/662675, e-mail:dgstundzha@uidpsliven.com
Вх. № ПО-05-31/13.04.20 г.






УТВЪРДИЛ: …П…






ИНЖ. В. Т. 






ЗА ИД ДИРЕКТОР НА „ДГС-ТУНДЖА“ 


Дата: 14.04.2020г.
Д О К Л А Д
на основание чл. 60, ал. 1от Правилника за прилагане на Закона за обществените поръчки/ППЗОП/ във връзка с чл. 103, ал. 3 от Закона за обществените поръчки /ЗОП/
от комисия, назначена със Заповед № РД-10-52/07.04.2020г. и Заповед № РД-10-54/13.04.2020г. двете на Директора на ТП „ДГС-Тунджа“ – Ямбол за разглеждане, оценка и класиране на получените оферти в открита процедура за възлагане на обществена поръчка с предмет: „Изпълнение на дейности по изграждане на съоръжения за защита на горски територии от пожари – поддръжка на съществуващи минерализовани ивици и почистване на лесокултурни прегради на територията на ТП „ДГС – Тунджа“, открита с Решение № РД-10-30/05.03.2020г. на Директора на ТП „ДГС – Тунджа“ - гр. Ямбол.


Уважаема инж. Тенева,

С Ваше Решение № РД-10-30/05.03.2020г. е открита процедура за възлагане на обществена поръчка по реда на чл. 18, ал. 1, т. 1 от ЗОП с предмет: „Изпълнение на дейности по изграждане на съоръжения за защита на горски територии от пожари – поддръжка на съществуващи минерализовани ивици и почистване на лесокултурни прегради на територията на ТП „ДГС – Тунджа“, публикувана в АОП с уникален номер: 02716-2020-0015.


За провеждане на откритата процедура по възлагане на обществената поръчка с горепосочения предмет е назначена комисия със  Заповед № РД-10-52/07.04.2020 г. и Заповед № РД-10-54/13.04.2020г. двете на Директора на ТП „ДГС-Тунджа“ – Ямбол, която да разгледа, оцени и класира постъпилите оферти за участие в процедурата, като е определен срок за работата на комисията до 30.04.2020г.


На 07.04.2020г. в 10:00 часа Комисията в състав:


Председател: инж. В. Т. – зам. директор;


Членове:1. Д. И. – счетоводител-касиер;


                2. Б. Ч. – правоспособен адвокат, се събра на заседание в административната сграда на ТП „ДГС-Тунджа“ – Ямбол.


В определеният от Възложителя срок за подаване на оферти, а именно до 17:00 часа на 06.04.2020г., в деловодството на ТП „ДГС-Тунджа“ – Ямбол е постъпила 1 (една) оферта, както следва:

1. Участник № 1 ЕТ „БАЕНА-АТАНАС БАЕВ“, с адрес: гр. Тополовград, ул. „Св. Климент Охридски“ № 2А, електронна поща: baena_baev@abv.bg, с вх.№ ПО-05-26/06.04.2020г. в 10 часа и 59 мин.

Публичното заседание по отваряне на постъпилите оферти се проведе на датата и часа /07.04.2020г. в 10:00 часа/, посочени в Обявлението на поръчката. На заседанието присъстваха всички редовни членове, но не присъстваха участниците в процедурата или техни упълномощени представители, както и представители на средствата за масово осведомяване.


След като бе прочетен входящият регистър с имената на участниците, подали оферти членовете на комисията попълниха и подписа декларации съгласно изискванията на чл. 51, ал. 8 от ППЗОП. Няма член на комисията направил отвод.


В изпълнение на разпоредбите на чл. 51, ал. 4, т. 1 от ППЗОП, Председателят на комисията определи график за работата на комисията.


В изпълнение на чл. 54 от ППЗОП комисията отвори на подадената оферта на Участник № 1 ЕТ „БАЕНА-АТАНАС БАЕВ“, представена в запечатана, непрозрачна и с ненарушена цялост опаковка, с посочени върху нея данни в съответствие с изискванията на Възложителя.

Участникът е представил, следните документи:

1. Опис на представените документи в опаковката (Образец № 1) - представен в оригинал, попълнен и подпечатан - 1 бр.;


2. Електронен носител на информация (компакт диск) - 1 бр.;


3. Предложение за изпълнение на поръчката в съответствие с Техническата спецификация и изискванията на Възложителя (Образец № 5) - представено в оригинал, попълнено и подпечатано - 1 бр.;


Комисията подписа предложението за изпълнение на поръчката, съгласно чл. 54, ал. 4 от ППЗОП.


4. Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд (Образец № 3) - представена в оригинал, попълнена и подпечатана - 1 бр.;


5. Отделен плик, който е запечатан, непрозрачен и с ненарушена цялост, с надпис „Предлагани ценови параметри“ и изписано наименованието на участника.

Комисията подписа плика с надпис "Предлагани ценови параметри", съгласно чл. 54, ал. 4 от ППЗОП.


Приложените документи са съгласно опис на представените документи в офертата на участника.

Пубичното заседание на комисията приключи в в 10:15 часа на 07.04.2020 г.

На закрито заседание, проведено в 10:20 часа на 07.04.2020 година, в административната сграда на ТП „ДГС-Тунджа“ - Ямбол, комисията извърши проверка на представените документи за критериите за подбор, съгласно офертата на участника, съответно за установяване на липси на изискуеми документи, непълноти и/или несъответствия на информацията или нередовност на офертата на участника.

Комисията констатира, че участника е приложил всички изискуеми документи, като същите са редовно и валидно представени. Представен е валидно и надлежно попълнен и подписан ЕЕДОП. Не се установяват липси на изискуеми документи, непълноти и/или несъответствия на информацията или нередовност в офертата на участника.


Предвид гореизложеното комисията счита, че Участник № 1 ЕТ „БАЕНА-АТАНАС БАЕВ“ изпълнява всички изисквания на Възложителя по отношение на лично състояние и критерии за подбор и го допуска до следващия етап на процедурата – разглеждане и оценка на Предложението за изпълнение на поръчката.

В съответствие с чл. 56, ал. 2 от ППЗОП комисията пристъпи към разглеждане и оценка на Предложението за изпълнение на поръчката, като провери за неговото съответствие с предварително обявените изисквания на Възложителя, обявени в документацията за участие. 

Участник № 1 ЕТ „БАЕНА-АТАНАС БАЕВ“ е предложил:

1. Срок на изпълнение на поръчката 55 /петдесет и пет/ календарни дни;


2. След възлагане на отделните дейности, изпълнението ще започне през указания период/месец, в срок от 3/три/ работни дни от заявка на Възложителя, или в момент избран от Изпълнителя, но след съгласието на Възложителя, с оглед подбиране на възможно най-добрите метеорологични условия.

Участникът е представил Предложението си за изпълнение на поръчката, съгласно техническата спецификация и изискванията на Възложителя, същото съдържа изисканата информация и комисията го ДОПУСКА до етап оценка и класиране на ценовото предложение.

Подробен анализ и констатациите на комисията се съдържат в Протокол № 1 от 07.04.2020г.

При спазване условията на чл. 57, ал. 3 от ППЗОП бе насрочено публично заседание в 10:00 часа на 13.04.2020г. в административната сграда на ТП „ДГС-Тунджа“-Ямбол за отваряне на ценовите предложения.
На 13.04.2020г. в 10:00 часа Комисията в състав:


Председател: инж. С. С. – лесничей;


Членове:1. Д. И. – счетоводител-касиер;


                2. Б. Ч. – правоспособен адвокат, се събра на заседание в административната сграда на ТП „ДГС-Тунджа“ – Ямбол.


На публичното заседание в залата не присъстваха участника в процедурата или негови упълномощени представители, както и представители на средствата за масово осведомяване.


Допуснат до отваряне на плик с "Предлагани ценови параметри" е Участник № 1 ЕТ „БАЕНА-АТАНАС БАЕВ“.


Прогнозната стойност за изпълнение на предмета на поръчката е в размер на 658 лв. /шестстотин петдесет и осем/ без ДДС за срока на изпълнение на поръчката.

Комисията отвори на плика с надпис "Предлагани ценови параметри" на Участник № 1 ЕТ „БАЕНА-АТАНАС БАЕВ“. Председателят на комисията показа на всички присъстващи плика, при което се установи, че същия е подписан от трима членове на комисията и е с ненарушена цялост.


Председателят на комисията оповести ценовото предложение на Участник № 1 ЕТ „БАЕНА-АТАНАС БАЕВ“, както следва:


Обща крайна цена за изпълнение 657.91 лв. /шестстотин петдесет и седем лева и деветдесет и една стотинки/ без ДДС.

На закрито заседание комисията установи, че няма допуснати аритметични или технически грешки или непосочена единична цена в ценовото предложение и то е представено в съответствие с изискванията на Възложителя от документацията за участие.

Предвид гореизложеното и според посочения критерий за възлагане „икономически най-изгодната оферта“, която се определя въз основа на критерия „Най-ниска цена“ – чл. 70, ал. 2, т. 1 от ЗОП, комисията класира участника, както следва:

Първо място – Участник № 1 ЕТ „БАЕНА-АТАНАС БАЕВ“ с обща предлагана цена за изпълнение в размер на 657.91 лв. /шестстотин петдесет и седем лева и деветдесет и една стотинки/ без ДДС.

Комисията предлага на Възложителя да определи за изпълнител  Участник № 1 ЕТ „БАЕНА-АТАНАС БАЕВ“ и да сключи договор за изпълнение по настоящата обществена поръчка с предмет: „Изпълнение на дейности по изграждане на съоръжения за защита на горски територии от пожари – поддръжка на съществуващи минерализовани ивици и почистване на лесокултурни прегради на територията на ТП „ДГС – Тунджа“ при условията на предложената от него оферта.

Подробен анализ и констатациите на комисията се съдържат в Протокол № 2 от 13.04.2020г.

В съответствие с чл. 60, ал. 3 от ППЗОП към настоящия доклад прилагаме протоколи отразяващи работата на комисията - Протокол № 1 от 07.04.2020г. и Протокол № 2 от 13.04.2020г.


На основание чл. 106, ал. 1 от ЗОП и чл. 60, ал. 3 от ППЗОП комисията, Ви предава настоящия доклад, заедно с цялата документация по процедурата за утвърждаване.


Няма член на комисията, който да е изразил особено мнение или направил самоотвод.


Настоящият доклад се изготви на 13.04.2020г. и се подписа от членовете на комисията.


Председател:…П…
                                  /инж. С. С/


Членове: 1…П…

                    /Д. И./

                  2…П…
                             /Б. Ч./

